# Laborant

|  |  |
| --- | --- |
| **Spørgsmål** | **Svar** |
| **Generelt om laborantuddannelsen** | <https://www.ucsyd.dk/uddannelse/laborant> |
| **Vejledning om optagelse, SU, SPS-støtte samt vejledning af både kommende og nuværende studerende** | Det er forskelligt, hvem man skal kontakte afhængig af, om man er kommende studerende eller nuværende studerende. Find de rette kontaktoplysninger her:  https://www.ucsyd.dk/uddannelse/kontakt-vejledning |
| **Konkrete adgangskrav?** | Spørgsmål konkret på adgangskrav el. lign. sender vi videre til vores fælles optagelsesvejledning på vejledning@ucsyd.dk. Så det er her, denne ansøger skal henvende sig. |
| **Vejledning om uddannelsens indhold** | Har du spørgsmål om selve uddannelsen- såsom dens opbygning - er du meget velkommen til at kontakte uddannelsens vejleder:  Kit Sonja Stryhn Studievejleder E: ksst@ucsyd.dk T: +45 72 66 27 35  Tager Kit ikke telefonen, kan det skyldes, at hun er i gang med at undervise vores studerende eller vejlede andre. Send hende i stedet for en mail. Så vender hun tilbage til dig hurtigst muligt. |
| **Studievejledning** | <https://www.ucsyd.dk/kontakt-studievejledere> |
| **Om laborantuddannelsen** | **Type:** Erhvervsakademiuddannelse  **Beliggenhed:** Esbjerg  **Varighed:** 2,5 år  **Antal pladser pr. årgang:**  Studiestart i februar: 12  **Praktik:** 1 år (lønnet)  **Adgangskrav:** Gymnasial eksamen, adgangseksamen til ingeniøruddannelserne eller erhvervsuddannelse |
| **Studiestart** | Der er studiestart på laborantuddannelsen to gange om året i september og februar.  Det er vores studieadministrative system, der automatisk fordeler ansøgere ud på studiestart i september og studiestart i februar. |
| **Information til nuværende studerende** | Ud fra dit spørgsmål kan vi se, at du allerede er studerende ved UC SYD. Du bedes i stedet henvende dig til din studievejleder eller et af dine studieadministrative teams, som du finder kontaktoplysninger til på ITslearning under Studieservice. |
| **Ferie uge 7** | Der er ikke ferie i uge 7 for 1. semester studerende, der starter uddannelsen i februar |
| **Ledige studiepladser** | Hvis vi den 28/7 i forbindelse med svarfristen har ledige studiepladser eller ledige standby pladser, vil de blive annonceret på vores hjemmeside, hvor det er muligt at søge de ledige pladser.  Man kan se en oversigt over landets ledige studiepladser på ufm.dk den 28/7. |
| **Ledige studiepladser og standby-pladser** | <https://www.ucsyd.dk/ledige-studiepladser> |

## Adgangskrav og optagelse

|  |  |
| --- | --- |
| **Spørgsmål** | **Svar** |
| **Ansøgningsfrister** | Ansøgningsfrister Kvote 1: 5. juli kl. 12.00 Kvote 2: 15. marts kl. 12.00 |
| **Ansøg her** | <https://www.optagelse.dk/index.html> |
| **Studiestart** | Der er studiestart på laborantuddannelsen to gange om året i september og februar. |
| **Optagelse** | Laborantuddannelsen optager 50 procent i kvote 1 og 50 procent i kvote 2. |
| **Adgangskrav kvote 1** | **Kvote 1: Adgangskrav på laborantuddannelsen** For at søge optagelse på laborantuddannelsen gennem kvote 1 skal du have en af følgende eksamener:  - Studentereksamen (STX) - Højere forberedelseseksamen (HF) - Højere handelseksamen (HHX) - Højere teknisk eksamen (HTX) - Gymnasialt indslusningskursus for fremmedsprogede (GIF) - Studiekompetencegivende eksamen i forbindelse med erhvervsuddannelse (EUX)  Og du skal have bestået matematik C og enten kemi C eller bioteknologi A.  OBS: Der gives ikke dispenssation for specifikke adgangskrav. |
| **Adgangskrav kvote 2** | [**Kvote 2: Adgangskrav på laborantuddannelsen** For at søge optagelse på laborantuddannelsen gennem kvote 2 skal du have en af følgende eksamener:  - Gymnasial uddannelse (STX, HF, HHX, HTX, GIF) eller EUX med matematik C og enten kemi C eller bioteknologi A. eller - Adgangseksamen til ingeniøruddannelsen med matematik C og enten kemi C eller bioteknologi A. eller - Erhvervsuddannelse af mindst 3 års varighed suppleret med matematik C og enten kemi C eller naturfag C. eller - Udenlandsk eksamen med matematik C og enten kemi C eller bioteknologi på A. eller - Kvalifikationer der efter en individuel kompetencevurdering kan sidestilles med de fastsatte adgangskrav.  De specifikke adgangskrav skal være beståede.  Opfylder du ikke kravene, kan du tage de fag eller niveauer, du mangler, som supplering. Læs mere om supplering på ug.dk](http://ug.dk/)  OBS: Der gives ikke dispenssation for specifikke adgangskrav. Motiveret ansøgning skal IKKE medsendes og vurderes ikke. |
| **Sprogkrav til udenlandske ansøgere eller ansøgere med en udenlandsk eksamen** | Hvis man er udenlandsk ansøger eller har et udenlandsk eksamensbevis, så skal man enten have bestået Studieprøven i dansk, dansk A eller kunne dokumentere tilsvarende dansk kundskaber. |
| **Krav til dokumentation når du søger optagelse** | <https://www.ucsyd.dk/krav-til-dokumentation-naar-du-soeger-optagelse> |
| **Svar på optagelse** | <https://www.ucsyd.dk/optagelsesportal-faq> |
| **Kan jeg søge efter ansøgningsfristen?** | [Blev du ikke optaget på et studie, eller fik du ikke ansøgt inden for fristen, kan du søge ind efter den 28. juli, hvis vi har ledige pladser.  Ledige pladser: https://www.ucsyd.dk/ledige-studiepladser](https://www.ucsyd.dk/ledige-studiepladser) |
| **Udenlandsk ansøger eller udenlandsk eksamensbevis** | Hvis du søger ind på baggrund af en udenlandsk eksamen, opfordrer vi dig til at få din eksamen vurderet hos Uddannelses- og Forskningsministeriet, inden du søger.  Se mere på denne side:  https://ufm.dk/uddannelse/anerkendelse-og-dokumentation/guide-til-anerkendelse |
| **Kan man søge ind med IB via kvote 1?** | [Ifølge skolens adgangsbekendtgørelse (Bek nr. 97 af 25/01/2023) § 14, stk. 3 skal ansøgere med en udenlandsk eksamen og med nedenstående uddannelser søge via kvote 2 (ansøgningsfrist senest den 15. marts kl. 12.00).  Søger man med en udenlandsk eksamen eller med ovenstående uddannelser via kvote 2 - og uddannelsen kan omregnes til en dansk gennemsnitskarakter, bliver ansøger automatisk også vurderet i kvote 1. Men ansøgerne skal søge senest den 15. marts kl. 12.00.  Skolen forventer dog at have ledige pladser på en lang række af vores uddannelse i år, så det anbefales altid, at du som ansøger holder øje med skolens side med ledige pladser, som bliver offentliggjort hvert år den 28. juli. Så dermed er der stadig rigtig gode chancer for en studieplads – selvom man har misset kvote 2 fristen. Hold øje med siden her: https://www.ucsyd.dk/uddannelse/ledige-studiepladser](https://www.ucsyd.dk/uddannelse/ledige-studiepladser)  Dansk/Fransk Baccalauréat (DFB), Europæisk Baccalauréat (EB), International Baccalaureate (IB) med IB-Diploma, Option Internationale de Baccalauréat (OIB) og dansk-tysk studentereksamen (DIAP). |
| **Adgangskvotient** | [Er du nysgerrig på, hvad adgangskvotienten var ved det seneste optag? Find adgangskvotienten for kvote 1-optaget her: https://www.ug.dk/kot-tal](https://www.ug.dk/kot-tal) |
| **Hvornår får jeg svar på min ansøgning?** | Du får svar på din ansøgning den 28. juli.   Du får kun ét svar. Du får ét tilbud om en uddannelsesplads eller en standby-plads fra det uddannelsessted, du er kommet ind på. Det vil sige, hvis du kommer ind på din tredje prioritet, får du ikke afslag tilsendt fra dine andre prioriteter.  Hvis du ikke er optaget på nogen af de uddannelser, du har søgt, får du et afslagsbrev fra Den Koordinerede Tilmelding (KOT) via e-boks.   Bliver du tilbudt en studieplads hos UC SYD, modtager du besked gennem UC SYD Optagelsesportal, hvor du skal bekræfte, om du ønsker studiepladsen. Bekræfter du ikke pladsen inden for fristens udløb, tilbyder vi pladsen til en anden ansøger. |

## Uddannelsens opbygning

|  |  |
| --- | --- |
| **Spørgsmål** | **Svar** |
| **Regler og rammer for uddannelsen** | <https://www.ucsyd.dk/uddannelse/laborant/regler-og-rammer-laborantuddannelsen> |
| **Uddannelsens opbygning** | Uddannelsen til laborant er en kort videregående uddannelse, som tager to et halvt år fordelt på fem semestre. Det første halvandet år er du på skolen, hvor du lærer om de tre kerneområder: - kemiteknologi - bioteknologi - laboratorieteknik og -forståelse  **Undervisningen veksler mellem teori og laboratorieøvelser** Vi bruger ca. halvdelen af undervisningstiden i laboratoriet på at øve os og omsætte den teoretiske undervisning til praksis.  **Du kommer i praktik et helt år** I det sidste år af uddannelsen skal du i praktik i en virksomhed. Du indgår i det daglige laboratoriearbejde, hvor du udvikler dine færdigheder som laborant. Det er lønnet praktik, hvor du selv skal søge praktikplads og gå til samtale. Vi hjælper selvfølgelig undervejs. Ofte sender virksomhederne stillingsopslag ind til vores uddannelse, som du så kan søge ved at skrive en ansøgning. |

## Om uddannelsen

|  |  |
| --- | --- |
| **Spørgsmål** | **Svar** |
| **Studiestart (september)** | [Læs mere om studiestart på uddannelsen her: https://www.ucsyd.dk/uddannelse/studiestart-laborant Herinde kan du læse mere om velkomstbrevet, programmet for introugen, "find rundt på campus", hvordan man "takker ja" til sin studieplads, skema og meget mere.](https://www.ucsyd.dk/uddannelse/studiestart-laborant) |
| **Job og karriere** | Som uddannet laborant spiller du en nøglerolle inden for kontrol af forbrugsvarer, lige fra hvad vi putter i munden og smører på huden, til udviklingen af fremtidens bæredygtige produkter. Der er gode jobmuligheder som laborant. Vi er efterspurgte, og der er lav arbejdsløshed.  Du arbejder typisk i laboratorier, hvor du analyserer og tester produkter med henblik på kvalitetssikring eller udvikling. Du kan arbejde som laborant inden for mange brancher f.eks. miljø-, fødevare-, tekstil-, kosmetik- eller medicinalindustrien for at nævne nogle få. Du kan også arbejde på kraftvarmeværker eller i forskningslaboratorier. |
| **Udgifter til studiestart** | Når du starter på laborantuddannelsen kan du forvente at have udgifter til: - leje af kitler de første tre semestre. 500 kroner per semester. - køb af bøger som beløber sig til cirka 3.000 kroner i løbet af hele uddannelsen. Du kan spare penge ved at købe dine bøger brugt. |
| **Skema** | To uger er aldrig ens på hverken bioanalytiker eller laborantuddannelsen. |
| **Internationale muligheder** | På laborantuddannelsen kan du i forbindelse med din praktikperiode og afsluttende eksamensprojekt tage et ophold i udlandet. Denne periode ligger på den sidste del af uddannelsen og starter altid i februar. Dine undervisere hjælper gerne med at arrangere det. |
| **Hvad er forskellen på en bioanalytiker og en laborant?** | Bioanalytikeruddannelsen er en mellemlang videregående uddannelse. Når du er færdig efter tre et halvt år, er du professionsbachelor. Laborant er en erhvervsakademiuddannelse og dermed en kort videregående uddannelse, som tager to et halvt år.  Laborantuddannelsen er mere målrettet industrien, hvor du undersøger f.eks. fødevarer, drikkevand, maling, asfalt og kosmetik. Du kan dog også arbejde med biologisk materiale og f.eks. være med til at teste og udvikle ny medicin.  Læs mere nederst på hjemmesiden |
| **Kan jeg komme og besøge uddannelsen?** | Ja - du kan ringe eller skrive til os og aftale et tidspunkt. Nogle uddannelser tager imod hele året, andre afholder Studerende for en dag-arrangementer et par gange om året, hvor du kan følge undervisningen sammen med andre interesserede.  En gang om året holder vi Åbent hus, og her er du meget velkommen. Vores Åbent hus-arrangement ligger altid i februar. Læs mere om det her. |
| **Må man have neglelak på som laborant?** | På UC SYD må man ikke have neglelak på under uddannelsen. Det er gældende både for laborant og bioanalytiker.   Hvordan det ser ud efterfølgende på den enkelte virksomhed, kan vi ikke give svar på. Det kan være forskelligt. |